**Ministru kabineta noteikumu projekta “Noteikumi par profesionālā dienesta karavīru amatiem, kuros var pārcelt ierēdni, profesionālā dienesta karavīra amata pienākumu izpildes kārtību, atlīdzības noteikšanas un izmaksas kārtību un amatpersonu, kura ir tiesīga piemērot ierēdnim disciplinārsodu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Noteikumi par profesionālā dienesta karavīru (turpmāk tekstā – noteikumu projekts) matiem, kuros var pārcelt ierēdni, profesionālā dienesta karavīra amata pienākumu izpildes kārtību, atlīdzības noteikšanas un izmaksas kārtību un amatpersonu, kura ir tiesīga piemērot ierēdnim disciplinārsodu” ir izstrādāts atbilstoši Valsts civildienesta likuma pārejas noteikumu 20.punktā noteiktajam deleģējumam, kas nosaka, ka grozījumi Valsts civildienesta likuma 37.pantā par ierēdņu pārcelšanu uz Nacionālajiem bruņotajiem spēkiem (turpmāk – NBS) profesionālā dienesta karavīra amatā stājas spēkā 2017.gada 1.jūlijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Valsts civildienesta likumā, kas stājās spēkā 2017.gada 1.jūlijā, paredz izdot MK noteikumus, kas nosaka profesionālā dienesta karavīra amatus, kurus var ieņemt ierēdņi, profesionālā dienesta karavīra amata pienākumu izpildes kārtību, atlīdzības noteikšanas un izmaksas kārtību, kā arī ierēdņa disciplinārsodīšanas kārtību. Proti, Valsts civildienesta likuma grozījumi paredz likuma 37.pantu papildināt ar 1.1 daļu, nosakot, ka profesionālā dienesta karavīra amatus, kurus var ieņemt ierēdņi, profesionālā dienesta karavīra amata pienākumu izpildes kārtību, atlīdzības noteikšanas un izmaksas kārtību un amatpersonas, kuras tiesīgas piemērot disciplinārsodu nosaka MK. Saskaņā ar Valsts civildienesta likuma 3. panta pirmo daļu ierēdnis ir persona, kas tiešās valsts pārvaldes iestādē veido nozares politiku vai attīstības stratēģiju, koordinē nozares darbību, sadala vai kontrolē finanšu resursus, izstrādā normatīvos aktus vai kontrolē to ievērošanu, sagatavo vai izdod administratīvos aktus, sagatavo vai pieņem citus ar indivīda tiesībām saistītus lēmumus.Lai nodrošinātu noteikta veida uzdevumu izpildi, ir izveidoti karavīru (virsnieku) amati, kuri noteiktajās militāro profesiju grupās vienlaikus ir specializējušies konkrētos profesionālās darbības virzienos (funkcionālajās jomās). Kaujas nodrošinājuma mērķis ir nodrošināt vienības ar visa veida materiāli tehniskajiem līdzekļiem, pakalpojumiem, un administratīvajām funkcijām militāro operāciju sekmīgai izpildei, piemēram:• Personāla vadības speciālisti veic militārā personāla vadību un administrēšanu, bruņoto spēku personāla politikas īstenošanu un vadīšanu saskaņā ar Aizsardzības ministrijas un NBS Personāla vadības koncepciju;• Finanšu plānošanas un uzskaites speciālisti nodrošina NBS uzturēšanu un finanšu plānošanas atbalstu, organizē finanšu vadības sistēmas, veic profesionālu finanšu datu analīzi, kas nepieciešama finanšu līdzekļu, materiālu un personāla efektīvai izmantošanai;•Apgādes speciālistu galvenais uzdevums nodrošināt NBS vienību apgādi īstajā laikā, vietā un daudzumā, jo kaujas gatavība nevar tikt sasniegta bez apgādes gatavības un materiāltehniskās bāzes, resursu un sistēmu operatīvas pieejamības un pareizas funkcionēšanas;•Militārie juristi vada un sniedz juridisko atbalstu NBS vienību komandieriem un karavīriem (militārās un krimināltiesības, administratīvās tiesības juridiskie strīdi un palīdzība karavīriem un viņu ģimenes locekļiem u.c. jomas);•Administrācijas un lietvedības speciālisti pamatā pilda uzdevumus, kas saistīti ar NBS vienību un štābu ikdienas administrēšanas funkcijām.Iepriekš minēto funkciju izpildei, ņemot vērā NBS specifiku, ir nepieciešams personāls, kuram ir gan militārās zināšanas, gan civilā specialitāte attiecīgajā jomā. Attiecīgi sagatavots personāls nodrošina fundamentālo lomu raksturojošās militārās funkcijas, bez kuru sasniegšanas militārās operācijas nav izpildāmas.MK noteikumu projekts satur karavīru (virsnieku) amatu uzskaitījumu, kuros var iecelt ierēdni.MK noteikumu projektā ir paredzēts, ka ierēdnim, kurš ir pārcelts karavīra (virsnieka) amatā, nosaka mēnešalgu, kas nav zemāka par iepriekšējo. Vienlaikus MK noteikumu projekts paredz, ka karavīra (virsnieka) amatā pārceltajam ierēdnim ir tiesības saņemt tās sociālās garantijas, kuras var piešķirt ierēdnim saskaņā ar Valsts un pašvaldību institūciju amatpersonu un darbinieku atlīdzības likumu un citiem normatīvajiem aktiem. Attiecībā uz disciplinārsodīšanu MK noteikumu projektā ir noteikts, ka sodus ierēdnim, kurš pārcelts karavīra (virsnieka) amatā, ir tiesīgs piemērot ierēdņa tiešais priekšnieks vai augstākstāvošais komandieris. Tādējādi, ņemot vērā NBS struktūru un pakļautību, kā arī vadoties no labas pārvaldības principa, disciplinārā vara piešķirama ierēdņa, kurš pārcelts karavīra amatā, tiešajam priekšniekam, kurš to realizē pats, vai var lūgt augstākstāvošajam komandierim (priekšniekam). Disciplinārsodu ierēdnis var apstrīdēt, iesniedzot sūdzību aizsardzības ministram.  |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki  |
| 4. | Cita informācija | Aizsardzības ministrija 2017.gadā un turpmākajos gados normatīvā akta izpildi nodrošinās atbilstoši tai piešķirtajiem līdzekļiem no budžeta programmas 22.00.00 “Nacionālie bruņotie spēki” apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Aizsardzības ministrija, Nacionālie bruņotie spēki. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  |
| 3. | Cita informācija | Nav. |

*Anotācijas II, III, V un VI sadaļa – MK noteikumu projekts šo jomu neskar.*

Aizsardzības ministrs R.Bergmanis

Vīza: valsts sekretārs J.Garisons

07.09.2017. 09:32

781

Dana Pinne, 67335027

Dana.Pinne@mod.gov.lv;

I.Ruka-Kāpostiņa, 67071901

Inita.Ruka@mil.lv